《郦山道院》
清代·张宗泰

郦山山下路，仙居幽可寻。万木环古观，秋老犹阴森。

我来日已环，铃铎閟清音。天寒树阴薄，时见下饥禽。

道人三五辈，痴坐兀似瘖。抠衣登层阁，延眺涤烦襟。

山风悠然至，诗对遥峰吟。

作者简介：（1750—1832）江苏甘泉人，字登封，号筠岩。乾隆五十四年拔贡生。历任天长、合肥教谕。公余从事著述。在天长修县志，另有《质疑删存》(原名《质疑偶存》)等。